Document ID: 31995R0702

KOMISSION ASETUS (EY) N:o 702/95,
annettu 30 päivänä maaliskuuta 1995,
asetuksen (ETY) N:o 404/93 18 ja 19 artiklassa tarkoitetun tariffikiintiöjärjestelmän solveltamista banaanien tuontiin yhteisöön koskevista täydentävistä yksityiskohtaisista säännöistä ja asetuksen (ETY) N:o 1442/93 muuttamisesta annetun asetuksen (EY) N:o 478/95 muuttamisesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
komission asetuksen (EY) N:o 478/95 (3) 4 artiklan 1 kohdan a ja b alakohdassa säädetään, että kun yhtä tai useampaa alkuperää varten sovelletaan vähennysprosenttia, toimija, joka on esittänyt edellä mainittua alkuperää tai edellä mainittuja alkuperiä koskevan tuontitodistushakemuksen, voi joko kieltäytyä ottamasta vastaan todistusta vähennetylle määrälle tai jättää sen hakemuksessa esitetyn määrän osalta, jota myönnetty uusi todistus ei kata, tai sitä pienemmän määrän osalta uuden hakemuksen koskemaan sellaisia alkuperiä, joihin ei sovelleta mitään vähennysprosenttia, sen asetuksen julkaisemista seuraavien viiden työpäivän aikana, jossa vähennysprosentti vahvistetaan,
ammattipiirien esittämien pyyntöjen vuoksi olisi säädettävä pidemmästä määräajasta kummankin edellä mainitun mahdollisuuden käyttämiseksi; toimijoiden, joita asia koskee, olisi näin voitava löytää muita hyvillä ehdoilla toimivia niiden alkuperien toimittajia, joille on vielä määriä käytettävissä kyseisellä vuosineljänneksellä,
olisi säädettävä tämän asetuksen säännösten soveltamisesta välittömästi, jotta ne toimijat, jotka ovat esittäneet tuontitodistushakemuksen vuoden 1995 toiseksi vuosineljännekseksi, voisivat hyötyä mainituista säännöksistä, ja
tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 478/95 4 artiklan 1 kohta seuraavasti:
1. Korvataan a alakohdassa sanat "viiden työpäivän aikana" sanoilla "kymmenen työpäivän aikana".
2. Korvataan b alakohdan ensimmäinen virke seuraavasti: "tai jättää sen hakemuksessa esitetyn määrän kokonaisrajoissa, jota myönnetty todistus ei kata, tai sitä pienemmän määrän osalta uuden todistushakemuksen tai uusia todistushakemuksia koskemaan sellaisia alkuperiä, joista komissio julkaisee käyttävissä olevia määriä kyseiselle vuosineljännekselle."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1995.

Labels: 3
17
5